《祝英台近 同杨香山次辛稼轩韵》
明代·曹溶

凤凰山，乌鹊渡，锦缆逗寒浦。抱膝空林，世事几烟雨。

羡他漉酒膝生，萧萧三径，把江左、黄花留住。

那堪觑。昨日燕市悲歌，霜髭镜中数。残漏荒鸡，耿耿十年语。

漫嫌愁向春深，春光好处，便策取、紫骝前去。

作者简介：（1613—1685）明末清初浙江嘉兴人，字秋岳，一字洁躬，号倦圃，别号金陀老圃。明崇祯十年进士，官御史。清顺治元年，授原官，后屡起屡踬，至广东布政使，降山西阳和道，以裁缺去官。工诗。富藏书。有《刘豫事迹》、《静惕堂诗集》、《静惕堂词》、《倦圃莳植记》等。